গণতন্ত্র পুনরুদ্ধারে অবাধ, সুষ্ঠু ও নিরপেক্ষ নির্বাচনের লক্ষ্যে যৌক্তিক ছাড় দিয়ে হলেও বৃহত্তর জাতীয় ঐক্য গঠনে বিএনপির নীতি-নির্ধারকদের পরামর্শ দিয়েছেন দলের ভাইস চেয়ারম্যানেরা। তারা বলেছেন, বর্তমান পরিস্থিতিতে জাতীয় তথা রাজনৈতিক ঐক্যের কোনো বিকল্প নেই। গতকাল সোমবার রাতে রাজধানীর গুলশানে বিএনপি চেয়ারপারসনের কার্যালয়ে দলের স্থায়ী কমিটির সাথে মতবিনিময়কালে এই পরামর্শ দেন তারা। সন্ধ্যা সোয়া ৭টায় বৈঠকটি শুরু হয়ে রাত সোয়া ৯টায় শেষ হয়। তবে এই বৈঠকের বিষয়ে গণমাধ্যমকে কিছু জানানো হয়নি।